cyanic-selkie/wikianc huggingface dataset:
אוריינות מקצוע התיאטרון
המחזה כסוגה ראשית
המחזה ניתן לפרשנות אישית, וכיוון שאיננו מיועד לקריאה בלבד, אלא גם ליישום על הבמה, יש לדעת כיצד "להשתמש" בו. קריאת המחזה היא אינטואיטיבית בייסודה, אך יש להתייחס לדגשים אותם מעלה המחזאי ואף להערות והוראות הבימוי שלו,(המובאים בדרך כלל בסוגריים), יחד עם זאת ניתן לרוב לשנות/להוסיף/לקצר מתוך הטקסט הכתוב על פי ראות עיניו של הבמאי ואת כל מה שחשוב לו להדגיש על מנת להנגיש את הטקסט הכתוב לקהל.
ביקורת תיאטרון וחשיבות השיח התיאטרוני
השיח התאטרוני אינו משתייך רק לתרבות המודרנית ולמעשה קיים עוד מימיו הראשונים של התיאטרון ביוון העתיקה. התיאטרון נוצר על מנת לעודד שאלת שאלות וחשיבה ביקורתית על נושאי החברה, הפוליטיקה ועל המצב האנושי. כדי לבקר את התיאטרון יש לתת את הדעת למימושו המלא הכולל את הטקסט והפעולה התיאטרונית. ביקורת התיאטרון מתייחסת בעיקר לאיכות המשחק והבימוי, ליצירתיות, למקוריות, לפרשנות הבימתית ולשאר מרכיבי המופע התיאטרוני למוזיקה, לתלבושות ולתפאורה.
יחסי קטר–תאילנד
ישנם כ-4,000 תאילנדים בקטר, 2,500 מהם עובדים בענף הבנייה, ורוב רובם של אלו מתרכזים בפיתוח תשתיות לקראת מונדיאל 2022. שאר התאילנדים בקטר בדרך כלל יעבדו כיזמים, עובדי ספא, מטפלים סיעודיים, עקרי בית וסטודנטים.
אלון אלטמן
המשנה לפרקליט המדינה לעניינים פליליים
במאי 2022 נבחר אלטמן פה אחד בוועדת המכרזים של נציבות שירות המדינה לשמש כמשנה לפרקליט המדינה לתפקידים מיוחדים. אלטמן החזיק בסמכויות תפקיד זה שנה קודם לכן.
קרן ספרה
ספרה ניהול קרנות (באנגלית: Sphera Fund Management) היא מנהלת קרנות הגידור הגדולה בישראל, המנהלת הון של כמיליארד וחצי דולר ב-7 קרנות.
היסטוריה
בשנת 2011 החלה לפעול קרן ספרה Small Cap. השקעות הקרן מתרכזות בחברות ישראליות קטנות ובינוניות, בעלות מאפייני שווי שוק נמוך יחסית, הנסחרות במדדי היתר בבורסה בתל אביב ומתומחרות בחסר לאור היעדר כיסוי אנליטי נרחב או סחירות נמוכה יותר בהשוואה למדדים המובילים בבורסה בתל אביב.
בשנת 2022 הוקמה קרן ספרה טק פאנד (Sphera Tech Fund) הפועלת באסטרטגיות לונג שורט ומשקיעה בחברות טכנולוגיה גלובאליות, בדגש על חברות ישראליות שהונפקו בארצות הברית.
Soy
סינגלים
סינגל הבכורה נקרא Soy ושוחרר בהפתעה ב-5 במאי 2016, יצא עם המכירה המוקדמת של האלבום. אספוסיטו אמרה שהשיר הוא "הגדרה פשוטה אך עמוקה להבין מה זה אומר להיות עצמך." היא הוסיפה כי "[המילים הן] המחשבות שלי, השמחות שלי, הכאבים שלי, הסיפורים והאמונות שיצרו שיר; מוזיקה גורמת לנו להרגיש בחיים, זה מה שגורם לנו להיות". השיר הצליח בארגנטינה ובאקוודור כשנכנסת לעשירייה הפותחת.
ספינטרוניקה
ספינטרוניקה היא טכנולוגיה בהתהוות אשר שואפת לנצל את הספין של אלקטרונים והמומנט המגנטי שלהם, בנוסף למטען החשמלי, ביישומים של חישה, שמירת מידע ועיבודו.
תאוריה
כשהחומר נמצא במצב מוצק הספינים של האלקטרונים הרבים הנמצאים בו יכולים לפעול יחד כדי להשפיע על התכונות המגנטיות והאלקטרוניות של החומר. לדוגמה, הפיכת חומר בעל מומנט מגנטי פאראמגנטי לפרומגנט.
בחומרים רבים, הספינים של האלקטרונים נמצאים במידה שווה במצבים האנרגטיים השונים של ספין חיובי (ספין "מעלה") ושלילי (ספין "מטה"), ומאפייני המעבר בין רמות אנרגיה אלו לא תלויים בספין. מכשיר המבוסס על ספינטרוניקה דורש הוספת אלקטרונים מקוטבי ספין או תמרון באוכלוסיית האלקטרונים הקיימת, וכתוצאה מכך יצירת עודף של אלקטרוני מקוטבי ספין חיובי (ספין "מעלה") או שלילי (ספין "מטה"). הקיטוב הכללי עבור כמות אלקטרונים X מוגדר כך:
מכשירי ספינטרוניקה מבוססי מוליכים למחצה
אירופיום חמצני סטויכיומטרי (EuO) נחשב כפרומגנט הייזנברג אופייני עם טמפרטורת קירי (T<sub id="mwvA">C ) של 69.8 K.
מחוזות רוד איילנד
הגדול שבמחוזות רוד איילנד הוא מחוז פרובידנס (1,060 קמ"ר), הקטן שבהם הוא מחוז בריסטול (62 קמ"ר), והמאוכלס שבהם הוא מחוז פרובידנס (כ-626,667 תושבים), ובו נמצאת גם עיר הבירה, פרובידנס.
בוגדן פלאניץ'
קריירת מועדונים
ב-6 בספטמבר 2020, פלאניץ' חתם על חוזה לשלוש שנים במכבי חיפה. את הופעת הבכורה בכרמל ערך במסגרת מוקדמות הליגה האירופית ב-17 בספטמבר, בניצחון 2–1 על קאיראט אלמטי. את הופעת הבכורה בליגת העל ערך ב-2 בנובמבר בתיקו 2-2 של קבוצתו נגד מכבי תל אביב. את שער הבכורה כבש ב-22 בדצמבר בניצחון קבוצתו 3–0 על בני יהודה תל אביב. בסוף עונת 2020/21 זכה עם מכבי חיפה באליפות הראשונה של הקבוצה לאחר עשר שנים. בעונה לאחר מכן השתתף עם הקבוצה בשלב הבתים של הקונפרנס ליג, בו היא הוגרלה לשחק בבית ה' ביחד עם פיינורד, סלביה פראג ואוניון ברלין, וסיימה במקום הרביעי. את העונה סיים עם זכייה באליפות ליגת העל בפעם השנייה ברציפות, באלוף האלופים ובגביע הטוטו. ב-24 באוגוסט 2022 העפיל עם מכבי חיפה לליגת האלופות בפעם השלישית בתולדות המועדון לאחר ניצחון על הכוכב האדום בלגרד, בה שיחק בעברו.
ב-26 באוגוסט 2022, ימים ספורים לאחר ההעפלה לליגת האלופות עם מכבי חיפה, חתם פלאניץ' בשבאב אל-אהלי דובאי מליגת העל של איחוד האמירויות הערביות, על חוזה לשלוש שנים.
קלאמת (מחוז, אורגון)
היסטוריה
כאשר החלו סיירים אמריקנים ממוצא אירופאי לסייר באזור בשנת 1846 לאורך שביל אפלגייט (דרך חלופית לשביל אורגון המסוכן יותר) הם התחרו עם בני הקלאמת על מים וחיות ציד, ועקב כך החלו עימותים בין שני הצדדים. העימותים הוחמרו כשהגיעו המתיישבים האמריקנים ממוצא אירופאי, שביראו את האדמה כהכנה לחקלאות ופלשו לשדות הציד. הם תבעו את פינוי האינדיאנים לשמורות והממשל האמריקני נעתר להם.
דמוגרפיה
על פי מפקד האוכלוסין של 2010 התחלקה האוכלוסייה כלהלן: השפה הנפוצה היא אנגלית, אם כי במפקד האוכלוסין של שנת 2000 דיווחו 6.1% שנהגו לדבר בביתם בספרדית.
שבאבניקים (סדרת טלוויזיה)
דמויות משניות
{{שני טורים
נושאים המוצגים בסדרה
לאורך הסדרה מוצגות סוגיות אחדות מהחיים בעולם החרדי:
ביקורות ותפוצה
במגזר החרדי זכתה הסדרה לצפיות רבות ולהתעניינות מוגברת בעיקר אצל בחורי ישיבות. מספר בחורי ישיבה ששימשו כניצבים בסדרה, סולקו מהישיבות בהן למדו בעקבות הופעתם בסדרה.
טסיטסי דנגרמבגה
תחילת דרכה
דנגרמבגה נולדה בבולאוואיו, שברודזיה (כיום זימבבואה), ב-1959, והעבירה חלק מילדותה באנגליה. היא חזרה לרודזיה בזמן התיכון, ולמדה בבית ספר מיסיונרי באומטאלי (כיום מוטארה). מאוחר יותר היא למדה רפואה באוניברסיטת קיימברידג', שם היא חוותה גזענות ובידוד ועזבה את לימודיה לאחר לאחר שלוש שנים. היא חזבה לזימבבואה כמה חודשים לפני שהמדינה הכריזה באופן רשמי על עצמאותה ב-1980.
היא למדה פסיכולוגיה באוניברסיטת זימבבואה תוך כדי עבודה בתור קופירייטרית בסוכנות שיווק. אך דנגרמבגה רצתה לתעל את כישרונה בכיוונים יצירתיים יותר, והחלה לכתוב עבודות משלה: היא כתבה מחזות רבים, כולל The Lost of the Soil, ולאחר מכן הצטרפה ללהקת התיאטרון "זמבוקו". היא השתתפה בהפקה של שני מחזות, Katshaa ו- Mavambo.
קריירה
ב-2011, היא הציגה TED Talk ב-TEDx הרארה, בכותרת "השאלה שהוצגה על ידי החתול שלי".
אדובי אודישן
היסטוריה
עם הזמן התווספו לה תכונות נוספות, דוגמת תמיכה בתוספים תואמי VST (כמקובל אצל שאר התוכנות שעוסקות בעריכת אודיו מקצועית), כלי מאסטרינג, תמיכה ב-MIDI, ואינטגרציה עם תוכנות שונות של אדובי, במיוחד עם פרמייר פרו.
סאיי רקורדס
היסטוריה
בשנים 2010–2013 הוציאו את השירים "תוצאה של מין לא מוגן", "בגללך" (עם ג'ורג' טופוריה), "עד שאת תדעי", "ראפרים בשקל" (עם כפיר צפריר), "קותי", "עוד כמה תדברו" (עם בוסקילז) ו"אחת למליון" (עם ערן וקנין).
אמיטריפטילין
מנת יתר
התסמינים והטיפול במנת יתר זהים במידה רבה לאלו של טריציקליים אחרים וכוללים, בין היתר: תסמונת סרוטונין והשפעות קרדיווסקולריות קשות.
אשור-דן השני
על פעולות הבניה שלו יש בידינו עדויות משלימות מכתובת הבניה שלו שנחשפה בעיר אשור, בה הוא מספר על כך שהקים את "שער עובדי המתכת" – השער הראשי של העיר אשור לכיוון מערב, דבר המרמז על חידושה של התנועה המסחרית בימיו מערבה.
וייל אדנוגה
ווייל אדנוגה (באנגלית: Wale Adenuga; נולד ב-24 בספטמבר 1960 באיפה שבניגריה) הוא קריקטוריסט ומוציא לאור ניגרי לשעבר, כיום הוא מפיק תוכנית טלוויזיה וסרטים. בין הסדרות והסרטים שהוא הפיק: Papa Ajasco (בתרגום חופשי לעברית: פאפא אג'סקו) ו-"Super Story" (בתרגום חופשי לעברית: סופר סיפור).
יחסי גרמניה–מאלי
סקירה כללית
גרמניה תומכת במאלי במגוון דרכים. היא תומכת במשימת MINUSMA, אירופה-אימון משימת EUTM והמשימה האזרחית EUCAP Sahel במאלי המספקים חיילים וציוד צבאי (למשל מזל"טי סיור) וכן שוטרים. גרמניה מסייעת גם ל-MINUSMA בתהליך פירוק הנשק, הפירוק והשילוב מחדש וביישום צעדים לחיזוק מגזר הביטחון.
קרב ג'זין
התקפת גדוד 196
בהיותם חשופים על הרכס, נפתחה עליהם אש טנקים מגבעה מיוערת ממול, שם הסתתרו טנקים סוריים באופן שלא ניתן היה לזהותם. מהאש נהרגו הסמ"פ והתותחן שלו, . טנק המג"ד נפגע אף הוא, וקולו לא נשמע ברשת הקשר. המח"ט כהן, ממקומו ביציאה מהעיירה, הבחין בטעות של פלוגה ח'; לאחר שלא נענה על ידי המג"ד העביר את הפיקוד לסמג"ד, אבי אשכנזי. האחרון פקד על שתי הפלוגות האחרות לחזור לצומת ולנוע ליציאה הדרומית. כעת הובילה פלוגה ז' אל עבר היציאה מהעיר.
עונת 1972 בגביע ליברטדורס
מתכונת התחרות
בתחרות השתתפו 20 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר.
המרכז למטרות מיוחדות של שירות הביטחון הפדרלי
מבנה
המרכז מורכב מהיחידות הבאות:
חתונת מונסון
תקציר העלילה
הסרט מתמקד במאבקם של לאליט ואשתו, פימי (לילט דוביי), לקיים את החתונה בהצלחה. הם נעזרים באחותה של פימי, שאשי, ובעלה, סי. ג'יי. טג' פורי (רג'אט קאפור), הגיס העשיר. לאליט חב לטג' תודה על כך שהוא עזר למשפחה להשתקם לאחר החלוקה של הודו, שהשאירה אותם מחוסרי פרוטה. עכשיו, טג' מציע לשלם עבור לימודיה של בת הדוד של אדיטי, ריאה ורמה (שפאלי שאה), באוניברסיטה בארצות הברית. ריאה, יחד עם אמה, עברו לחיות עם משפחתו של לאליט כאשר אביה נפטר. היא מודאגת כאשר נראה לה שטג' מתקרב לקרובת משפחה צעירה, ילדה בת עשר, עלייה.
מגדל צ'מפיון מוטורס
מגדל צ'מפיון מוטורס הוא גורד שחקים ברחוב ששת הימים בבני ברק שגובהו כ- 165.28 מטרים. עם חנוכתו בשנת 2013 הוא היה הבניין החמישי בגובהו בישראל. הבניין הוא חלק מאזור תעשייה BBC - בני ברק ביזנס סנטר.
גבעת הרקפות
גבעת הרקפות (ידועה גם בשם חורשת הרקפות) הוא כינויה של גבעה קטנה ומיוערת ברמות מנשה, המפורסמת במרבדי הרקפות שפורחות בה בתקופת החורף והאביב. הגבעה נמצאת כקילומטר מצפון לקיבוץ גלעד, על יד כביש 672. הגבעה לא הוכרזה כשמורת טבע אך היא פותחה והוסדרה לטיולים בידי קרן קיימת לישראל.
איסור פדיון בכור בהמה טהורה
דיני המצוה
העובר על המצווה ופדה בהמה טהורה - הבהמה עומדת בקדושתה והוא עבר על לאו, אבל לא לוקה, מכיוון שזה לאו שאפשר לעבור עליו בלי מעשה.
גיל אלדמע
תחילת חייו ולימודיו
בשנת 1945 התגייס לפלמ"ח במסגרת הכשרת הנוער העובד בדפנה. במלחמת העצמאות שירת כאלחוטן בחטיבת יפתח. במהלך שירותו עלה על מוקש באזור כוכב הירדן ונפצע קשה. בעקבות הפציעה נקטעה רגלו הימנית מעל הברך. אחרי מלחמת העצמאות, למד באקדמיה למוזיקה בירושלים. בהמשך נסע לתקופת השתלמות בבית הספר מאנס למוזיקה בניו יורק, שם שהה שלוש שנים, ובאותה תקופה הכיר את רעייתו, ויקי.
מחזמר
מלחין סשה ארגוב, מעבד משה זורמן, בני רוזנברג (כתב את הספר "הצרצר והנמלים" - מחזה לבני הנעורים הוצאת מחלקת החינוך הבינקיבוצית), דן אלמגור, מעבד שותף אייל באט, נתן יהונתן, מעבד שותף אריה לבנון, מעבד שותף גיל אלדמע, מחבר השירים: גרשון פלוטקין, מו"ל: מכללת לוינסקי לחינוך, רמת-אביב.
רחוב רוגוזין
היסטוריה
בפברואר 2020 נחנך ברחוב מרכז מבקרים לתולדות אשדוד, שנסגר ומבנהו נהרס במהלך 2023 לטובת בניית בנייני מגורים לאורך שדרות יצחק הנשיא.
מקדש אדפו
היסטוריה
המקדש הקדום לאל הורוס ששכן במקום קודם לכן, נבנה בכיוון כללי של מזרח-מערב, בעוד המקדש התלמיי נבנה בכיוון כללי של צפון-דרום. ממזרח למקדש המאוחר, נמצאים שרידי פילון של המקדש הקדום. על פי כתובות שנמצאו באתר, המקדש הקדום נבנה בתקופת הממלכה החדשה תחת שלטונם של רעמסס הראשון, בנו סתי הראשון ונכדו רעמסס השני שמלכו בסוף המאה ה-14 לפנה"ס ובתחילת המאה ה-13 לפנה"ס (על פי הכרונולוגיה התיכונה).
המחקר על כתובות המקדש
על קירות המקדש חרותות אלפי כתובות. הכתובות חרותות בכל מקום: קירות, עמודים, תקרות, ואפילו על מקומות כמו גומחות תרני הדגלים. כתובות אלה נחשבות כאחד המקורות החשובים למידע על התקופה התלמיית במצרים. הכתובות כוללות מידע על הדת המצרית, היסטוריה פוליטית, מנהלה ונושאים נוספים. הכתובות גם מעבירות רעיונות שרווחו במצרים הפרעונית בתקופות קדומות יותר, ולדעת החוקרים הן מהוות גם את הפרשנות של התלמיים למקורות הקדומים שעמדו לרשותם.
ISO/IEC 27017
מהות התקן
התקן כולל הנחיות מורחבות לסביבת הענן למימוש 37 Controls המופיעים בתקן ISO/IEC 27002. בנוסף לכך נכללות בתקן הנחיות למימוש שבעה Controls ספציפיים למחשוב ענן, שאינם מופיעים בתקן ISO/IEC 27002 כמפורט להלן:
קטגוריות של תורות
ניתן הגדרה עדינה יותר: אומרים שתורה T היא \kappa-קטגורית אם כל המודלים שלה מעוצמה \kappa איזומורפיים.
ז'אן לקוטיר
דה גול
בשנות ה-1950 ובשנות ה-1960 היה לקוטיר בין המשמיצים החריפים ביותר של הגנרל דה גול ונעשה לחסיד מושבע של פרנסואה מיטראן. בסוף שנות ה-1980 הביוגרפיה שכתב על הגנרל התרחקה מדעותיו בצעירותו. במהלך הזמן עמדתו של לקוטיר השתנתה והוא הפך לאחד המעריצים הגדולים ביותר של דה גול.
יוסף צוריאל
יוסף צוריאל (נולד ב-20 ביולי 1936 בתימן) הוא עיתונאי וסופר ישראלי.
אנגרן השביעי, אדון קוסי
צבא ודיפלומטיה
משנת 1379 ועד מותו בשנת 1397 פעל קוסי רבות בזירה הצבאית והדיפלומטית. בזירה הצבאית, נלחם בשנת 1379 באנגלים בגסקוניה תחת פיקודו של לואי הראשון, הדוכס מאנז'ו. באותה שנה ייסד אבירות משל עצמו, לה קרה "מסדר המלך". ב-1381 תרם רבות להצלחת המאמץ הצרפתי בקרב נגד אנגליה בראשות הרוזן מבאקינגהאם. בשנת 1382 לחם בהצטיינות לצד הדוכס מבורבן בקרב רוזביק וסייע בהכרעת הפלנדריים תחת הנהגתו של פיליפ ואן ארטבלד. בשנת 1384 הוביל כוח עזר לדוכס לואי בניסיונו לקבל את הכתר של מלכות נאפולי. קוסי כבש את ארזרו, אולם כשגילה על מותו של הדוכס יצא מהעיר תמורת 40,000 פלורינים ושב לצרפת. בשנת 1390 נטל חלק במסע הצלב שהוביל הדוכס מבורבון נגד החפסידים מטוניס. בין 1394–1395 סייע קוסי ללואי, הדוכס מאורליאן, שניסה להתערב בעניינים האיטלקיים, ופיקד על כוחותיו בליגוריה. בשנת 1395 פנה אליו הדוכס מבורגונדיה בניסיון לשכנע אותו להצטרף למסע הצלב המתוכנן לטורקיה. קוסי נעתר לבקשותיו והצטרף למסע באפריל של 1396. גם בזירה הדיפלומטית היו לקוסי הישגים לא מבוטלים. בהיותו חבר המועצה של המלך צ'ארלס החמישי נסע בשנים אלה לשליחויות בבריטניה, בפלנדריה, באיטליה ובאנגליה.
מסע הצלב והקרב בניקופוליס
באיזיט הראשון הגיע לניקופוליס והחנה את כוחותיו במעלה ההר. האבירים הצרפתים, שהלכו מלפנים עלו על ההר והצליחו לפזר את השורות הראשונות. אולם באיזיט המתין לכוחות הנוצריים עם תגבור נוסף, והם הצליחו לאגף את הכוח הנוצרי'. לאחר לחימה קשה וממושכת הקרב הוכרע, והכוחות הצרפתיים נשבו. קוסי נלקח למסעות רגליים ארוכים שהגיעו לבסוף לעיר בורסה, שם הושם בבית כלא. קוסי, שהיה חולה ופצוע מהקרבות, נפטר ב-18 בפברואר 1397. על אנגרן דה קוסי כתב הכרוניקאי הצרפתי ז'אן פרואסאר: "אביר נבון ומוכשר עם דמיון חזק". לאחר מותו נתנו אדמותיו לבתו הבכורה מארי, אלמנתו של הנרי דה באר. בנו של קוסי, פרסיבל, שנולד מחוץ למסגרת נישואין, נהנה מהתואר "אדון קוסי" לאחר מות אביו.
מפרץ גויו
מקור השם
חצי האי נקרא על שמו של סרן אמיל גויו מחיל הים הצרפתי, שהיה חבר הוועדה שפרסמה את התוצאות המחקרים של המשלחת הצרפתית לאנטארקטיקה של המשלחת.
לקריאה נוספת
• Defense Mapping Agency 1992, Sailing Directions (planning Guide) and (enroute) for Antarctica, P 341
פטרופדיים
מיון
במשפחה ישנם 3 סוגים ו-12 מינים:
גילוף בעץ
פיסול
לאחר הגילוף הגס מתבצע גילוף עדין של העץ. בשלב זה נעשה שימוש בכלים קטנים יותר ובתנועות עדינות יותר. בסיום הגילוף מחליקים את העץ ויוצרים בו חריצים או קישוטים נוספים. לאחר שמלאכת הגילוף מסתיימת האמן יכול לצפות את העץ בשמן טבעי כגון שמן פשתה, על מנת להגן על הפסל מלכלוך ומלחות. הציפוי גם מעניק לפסל העץ ברק וקווי מתאר ברורים יותר. לרוב מצפים גלופות עץ בשכבה של שעווה שמעניקה לעץ הגנה וברק עשיר ורך.
הרשל ווקר
ביוגרפיה
לאחר שלוש עונות עזב את האוניברסיטה והצטרף לקבוצת ניו ג'רזי ג'נרלס מליגת ה-USFL. ב-1985 נבחר בסיבוב החמישי של דראפט ה-NFL על ידי דאלאס קאובויס, והצטרף לקבוצה אחרי שליגת USFL התפרקה. ווקר נבחר פעמיים לפרו בול בעונות 1987 ו-1988. ב-1989 הועבר בטרייד למינסוטה ויקינגס תמורת חמישה שחקנים. לאחר שלוש עונות במינסוטה עבר לפילדלפיה איגלס ולאחר שלוש עונות נוספות חתם ב-1995 בניו יורק ג'איינטס בה שיחק בעיקר כמחזיר בעיטות. ב-1996 חזר לשחק בדאלאס קאובויס עד פרישתו לאחר שתי עונות.
גמר גביע המדינה בכדורגל 2021
מכבי תל אביב
בסיבוב הראשון הוגרלה מכבי למשחק חוץ באצטדיון טרנר מול מחזיקת הגביע המכהנת, הפועל באר שבע. בדקה ה-65 כבש דור פרץ את השער היחיד במשחק, כאשר הבקיע מקרוב לאחר בישול של אלכסנדר פשיץ'. בסיום, 1-0 למכבי תל אביב.
בשמינית הגמר התארחה מכבי באצטדיון סמי עופר אצל הפועל חיפה, למשחק רב אירועים. כבר בדקה החמישית עלתה המארחת ליתרון משער של חנן ממן, שהמשיך מנגיחה של ניסו קפילוטו לאחר כדור קרן. שתי דקות בלבד לאחר מכן, נגח ניק בלקמן כדור שפגע בידו של בן והבה. טל בן-חיים דייק בפנדל וקבע שוויון 1-1. בדקה ה-12 השלימה מכבי מהפך, לאחר שבעיטה של אילון אלמוג נהדפה על ידי יסמין בוריץ', פגעה בקפילוטו וחדרה לרשת. בדקה העשרים נפסל שער נוסף של מכבי מרגליו של אייל גולסה, לאחר שבלקמן שהיה בנבדל הפריע לשוער. בדקה ה-62 הגדילה מכבי את התוצאה, כאשר נגיעת יד של לירן סרדל בתוך הרחבה זיכתה את מכבי בפנדל נוסף, אותו כבש בלקמן. בדקה ה-74 שוב ספגה מכבי לאחר קרן ונגיחה של קפילוטו, כאשר הפעם אלון תורג'מן המשיך את הכדור לרשת. ארבע דקות בתוך תוספת הזמן כבש עדן בן בסט לאחר כדור חופשי, אך השער הדרמטי נפסל בעקבות נבדל. בסיום, 3-2 למכבי תל אביב.
הפועל תל אביב
בשמינית הגמר שוב פגשה הפועל את מכבי נתניה למשחק חוץ באצטדיון נתניה. המחצית הראשונה התנהלה בשליטתה של נתניה שהחמיצה מספר מצבים קורצים, אך בסיומה נפרדו הקבוצות בשוויון 0-0. בפתיחת המחצית השנייה עלה אלטמן מהספסל, ובדקה ה-47 נהנה מהחלטה שנויה במחלוקת של השופט. אלטמן בעט מתוך הרחבה אל מעל המשקוף, אך השופט העניק לו פנדל בעקבות הרמת רגל גבוהה של אלמוג כהן, שכלל לא פגע באלטמן. את הפנדל גלגל אלטמן לפינה כדי לקבוע 1-0 לאורחת. בדקה ה-75 הצליחה נתניה לאזן את התוצאה, לאחר שכדור נייח של אילון ירושלמי מצא את הראש של פרנן גורה, שנגח מדויק לפינה. בדקה ה-82 חזרה הפועל להוביל, כאשר בעיטה שטוחה של לידור כהן ממצב קשה הוסטה בגלישה של עידו וייר אל הרשת, שער עצמי של שחקנה של נתניה. כחמש דקות לתוך תוספת הזמן כבש לידור כהן מבישול של אלטמן בסיומה של התקפה מתפרצת, וקבע את תוצאת המשחק, 3-1 להפועל.
יוסי אמיתי
ביוגרפיה
בשנת 1988 זכה במלגת הוראה של תוכנית פולברייט, ולימד קורסים בהיסטוריה של המזרח התיכון בעת החדשה בגטיסבורג קולג', בפנסילווניה, ארצות הברית. באותה שנה גם פרסם את ספרו "עמדותיה של מפ"ם בסוגיות ערביי ישראל, 1954-1948", בספר חשף שמפ"ם הייתה מעורבת בפעולות של גירוש והרס כפרים ערבים במלחמת העצמאות ואחריה, אף על פי שטענה בפומבי נגדם, ואף על פי שדגלה באידאולוגיה של אחוות עמים. חלק ניכר מהחומרים לספר מצא אמיתי בארכיונו של חבר מפ"ם, המזרחן אהרן כהן, שנפטר ב-1980, שאסף ותיעד את ההיסטוריה של המפלגה.
בין השנים 1997–2001 שימש כמנהל המרכז האקדמי הישראלי בקהיר.
פעילות פוליטית
בשנת 1976 הצטרף למשלחת של פעילי שלום, שארגן לובה אליאב, שנפגשה עם עיסאם סרטאווי, ממנהיגי הפת"ח בפריז ביולי ובספטמבר 1976. במהלך אותה שנה היה גם מעורב בפעולות מחאה נגד ההפקעה והפינוי של פתחת רפיח לטובת הקמת התנחלויות, ונגד ההתנחלות בכפר קדום. במסגרת המחאה ארגן עם אחרים את "מדרשת השלום", כינוס של סופרים ואנשי רוח שהיה מגיעה לנוקדות ההתנחלות במטרה לעורר את דעת הקהל.
אדד-ניררי השני
תולדותיו
את סדרת מסעותיו הוא פתח במסע לכיוון הפרת על מנת לפתוח את הדרך עד חבור והמורדות הדרומיים של הרי ארמניה. הוא שלח משלחת עונשין נגד האח'למו והארמים שבארץ סוח'ו על הפרת התיכון האזור שפך החבור לנהר פרת. כתוצאה מכך הביא לדיכוי פעילותם למשך מספר שנים. בצפון הוא ערך 7 מסעות מלחמה נגד הארמים שבאזור הרי כשיארי (טור עבדין) – רכס געשי ממזרח למרדין (Mardin), אזור שממנו הם איימו על העיר נינוה – עד שלבסוף הוא הצליח להפוך אזור זה לפרובינציה אשורית. במלחמה זו הופיע אלמנט חדש, שהפך מאוחר יותר לדפוס קבוע אצל אשור: אדד-ניררי לקח גדודי רכב מהעמים הנכבשים וצירפם אל הצבא האשורי. אשור בנתה את כוחה, במידה רבה, תוך כדי ניצול כוח האדם שנלקח בשבי.
מלבד הפעולות הצבאיות, דאג אדד-ניררי גם לארגון ממלכתו מבפנים – הוא ערך תיקונים במנהל וקבע בין השאר את סדרי הרוטציה במוסד ה'לימו', שלפיו נקראו ונמנו השנים בממלכת אשור. מימיו ואילך קיימות רשימות 'אפונים' סדירות שנמצאו בספריית אשורבניפל. בתחום המשק והכלכלה הוא המשיך בפעולותיו של אשור דן השני, ובדומה לו שכלל את מתקני החריש וההשקאה, והגדיל את יבולי התבואה. אדד-ניררי מתפאר גם על שהגדיל את מספר סוסיו.
קיסר פריז (סרט)
תקציר עלילת הסרט
בתקופת הקיסרות הראשונה, אז'ן-פרנסואה וידוק, הוא עבריין שהפך לאגדה בעולם התחתון של פריז והיה לאסיר נמלט ומהפושעים הגדולים ביותר במדינה, כשנמלט מהכלא והסתתר במסווה של סוחר פשוט, אך העבר המשיך לרדוף אותו ולאחר שהואשם ברצח שלא ביצע, הוא מציע עסקה למפקד המשטרה: להצטרף למשטרה ולהילחם בפשיעה בתמורה לחירותו. הוא ממונה לראש "גדוד הביטחון", מחלק הבילוש של משטרת פריז, שעל חבריה נמנו אסירים לשעבר ותפקידם לחדור לארגוני הפשיעה הגדולים וזוכה להצלחה רבה.
פיתוח
קאסל חבר לבמאי ז'אן פרנסואה ריצ'ה, לאחר שהשניים שיתפו פעולה בסרטים "אויב הציבור מספר 1" (2008) ובסרט "רגע של תמיהה" (2015). עם זאת, שניהם שקלו, בשנת 2011, להפיק 2 סרטים על המרקיז דה לה פאייט, אך הפרויקט לא יצא לדרך.
אימפריאליזם לשוני
ביקורת נגדית
לדברי גלעד צוקרמן, "יש לקדם את שפות האם וזכויות השפה. הממשלה צריכה להגדיר את שפת האבורג'ינית ושפת תושבי איי טורס סטרייט כשפות הרשמיות של אוסטרליה. אנו חייבים לשנות את הנוף הלשוני של וויאלה ומקומות אחרים. על שלטים להיות הן באנגלית והן בשפת הילידים המקומיים. מן הראוי שנכיר את הקניין הרוחני  של הילידים ואת הידע המקומי, הכולל שפה, מוזיקה ומחול".
מקרים של ניכוס
חלק מאלו המתנגדים לרעיון האימפריאליזם הלשוני טוענים כי התפשטות העולמית של  האנגלית קלה יותר להבנה דרך מסגרת הניכוס—כי אנגלית משמשת ברחבי העולם למטרות מקומיות. בנוסף לדוגמה של ניגריה לעיל, להלן דוגמאות שניתנו:
מסדר קלרה הקדושה
היסטוריה
מאה שנים לאחר מכן נוצרו תת-זרמים נוספים, בהם זרם צרפתי (הרפורמה של קלודט - Ordo Sanctae Clarae reformationis ab Coleta) ומסדר הקלריסיות הקפוצ'יניות (Ordo sanctae clarae capuccinarum) שהתפרש לכיוון הונגריה, ליטא ופולין, כולם מסדרי נשים בעלי תקנון מחמיר ודגש על עוני אישי.
האדאג'ו לכלי מיתר (אופוס 11)
האדג'ו הפך להמנון הבלתי רשמי של ארצות הברית לימי אבל, והושמע עם מותם של הנשיאים רוזוולט וקנדי.
קרב קרנונטום
באביב אותה שנה, הותקפו פרובינציות רומיות לאורך נהר הדנובה בידי לוחמים של השבטים הגרמאניים מרקומני וקוואדי. הקיסר הרומי מרקוס אורליוס ביחד עם חתנו ויועצו הצבאי טיבריוס קלאודיוס פומפיאנוס, חצו את הדנובה במטרה להרחיק את הפולשים. שני הצבאות התנגשו בקרבת היישוב קרנונטום באזור פאנוניה עילית, כיום הכפר פטרונל-קרנונטום (Petronell-Carnuntum), כ-30 ק"מ ממזרח לווינה. במקום שכנה מפקדת הלגיון ה-14. הצבא הרומי היה חסר ניסיון ובלתי מצויד. תוצאות הקרב היו הרות אסון עבור הרומים. לאחר הקרב הקשה נמנו כ-20,000 הרוגים בקרב הכוחות הרומים, ואילו השבטים הגרמאנים, המעודדים מתוצאות הקרב, המשיכו בתנועה דרומה, והטילו מצור על אקוויליה ואופיטרגיום (Opitergium) שלחוף הים האדריאטי בצפון מזרח איטליה של ימינו. הייתה זו התבוסה הקשה ביותר של הרומים בקרבות המאה השנייה לספירה.
איך זה להיות עץ
איך זה להיות עץ הוא שיר ילדים מאת דתיה בן-דור. השיר מתאר דו-שיח בין ילד סקרן לעץ. הילד שואל את העץ שאלות, והעץ משיב לו ומתאר את חייו באופן חיובי. השיר התפרסם בספר השירים "שירים שובבים" בהוצאת "הקיבוץ המאוחד" בשנת 1980. את הספר אייר אבנר כץ.
הנושאים שהשיר עוסק בהם
השיר נלמד במערכת החינוך היסודית ובגיל הרך, והוא מקרב את השומעים לנושא העצים ויחסי הגומלין בטבע. מרבים לעסוק בו בחג ט"ו בשבט. הוא מזמן עיסוק בנושא "איזהו עשיר – השמח בחלקו" – התייחסות למעלות האדם ולהערכה עצמית חיובית.
מאפייני השיר
השיר הוא דיאלוג בין ילד סקרן לעץ. השיר מתייחס לנטייתם של ילדים להשליך רגשי אנוש על אובייקטים ולתת משמעות לתופעות הטבע. בשיר מואנש העץ.
בדיקת A/B
רקע
ניסויים מבוקרים ברשת נחשבים בימנו לכלי חיוני והשימוש בהם הולך וגדל עבור סטארטאפים ואתרים קטנים יותר, וחברות רבות משתמשות בגישת ה"ניסוי המעוצב" לקבלת החלטות שיווק, מתוך ציפייה שתוצאות מדגם רלוונטיות יכולות לשפר את יחס ההמרה. זהו נוהג נפוץ יותר ויותר ככל שהכלים והמומחיות צומחים בתחום זה.
סילבסטיוס
סילבסטיוס (שם מדעי: Silvabestius; מילולית: "חיית יער") הוא סוג נכחד של יונק כיס דומה לוומבט ממשפחת הדיפרוטודוניים, שחי באוסטרליה במשך תחילת המיוקן. המאובנים שלו התגלו באתר המאובנים ריברסליי שבצפון קווינסלנד, אוסטרליה.
לונדון און דה טראק
קריירה
בשנת 2013, מגזין קומפלקס כלל אותו ברשימת "25 המפיקים החדשים שכדאי לצפות להם". באוגוסט 2014, שלושה סינגלים שהופקו על ידי לונדון הוצגו במקביל במצעד הבילבורד הוט 100: "Lifestyle" של ריץ' גאנג במקום ה-16, "About the Money" של טי. איי. במקום ה-42, ו-"Hookah" של טייגה במקום ה-85. בשנת 2018 הוא השתתף בתוכנית הריאליטי "Black Ink Crew: Chicago". באותה השנה, הוא נכלל ברשימת "Secret Genius Ambassador" של ספוטיפיי. בשנת 2019 שימש כשופט אורח בגמר של תוכנית הריאליטי "זורמים" של נטפליקס.
סכר קולידג'
השיטפון של 1993
עקב כמות המים הגדולה שהשתחררה נחשפו הצינורות של חברת הגז הטבעי של אל פאסו שחצו את הנהר חילה בסמוך לקולידג' (Coolidge), וינקלמן (Winkelman) וקלווין (Kelvin), והם כשלו. העוצמה של הנהר חילה ערערה את המשענות של הגשר בכביש אטאוויי (Attaway Road), במעלה הזרם מקולידג' ובסוף גרמה לקריסתו.
מרגרט אנייס רופ
ביוגרפיה
אף שהיא קבורה בקווידנהאם, ניתן למצוא חלון זיכרון שלה בכנסיית המשפחה הקדושה ובסנט מייקל בקזגרב, ליד איפסוויץ', וכן אנדרטה לאחיה מייקל רופ. אנדרטה זו הייתה חלון שהותאם על ידי בת דודתה מיצירה לא שלמה שלה. הארכיון שלה נמצא במוזיאון ברמינגהם ובגלריה לאמנות.
יצירתה
מלבד עבודות סטודנטים בנושאים חילוניים, תפוקתה האמנותית הייתה מיועדת אך ורק לכנסיות, כמעט כולן קתוליות. הנושאים הנפוצים של חלונותיה היו בחללים האנגלים הקתולים, הבשורה וחיי הקדושים. בקריירה קצרה יותר מבת דודתה, רק 30 שנים, היא ייצרה בהכרח פחות חלונות - סך הכל בסביבות 60 חלונות. רב החלונות הן בבריטניה, אך ישנם ויטראז'ים גם במדינות אחרות- איטליה, דרום אפריקה, ארצות הברית ועוד.
תומאס הקל וולר
בשנת 1954 זכה וולר, יחד עם ג'ון פרנקלין אנדרס ופרדריק צ'פמן רובינס, בפרס נובל לפיזיולוגיה או לרפואה, על שהראו כיצד ליצור תרבית וירוס שיתוק ילדים במבחנה.
אבנונית מרתיעה
מאפיינים
אורכו 13–25 סנטימטרים ומשקלו עד 480 גרם והוא בעל סנפירי חזה הנפרסים בשעת סכנה. צבע סנפרי החזה והזנב צהוב בוהק. הלסתות מופנות כלפי מעלה והעיניים בולטות מעל "גבעולי עיניים".
מארקל בראון
קריירה מקצועית
ב-24 בספטמבר 2019, חזר בראון לאוקלהומה סיטי ת'אנדר. ב-27 בספטמבר בראון נופה שוב מאוקלהומה והצטרף לקבוצה הבת שלהם, אוקלהומה סיטי בלו. בראון החמיץ מספר משחקים בנובמבר בעקבות פציעה בקרסול. ב-10 בינואר 2020, רשם בראון 24 נקודות, 5 ריבאונדים ו-2 אסיסטים בניצחון 97–120 על ראפטורס 905. הוא העמיד ממוצעים של 11.9 נקודות, 3.2 ריבאונדים ו-2.8 אסיסטים למשחק באוקלהומה סיטי בלו.
ציון אילוז
פרקליט מחוז דרום
באוגוסט 2016 נבחר אילוז לכהן כפרקליט מחוז דרום (אזרחי).
פורמולה 1 עונת 1958
העונה הייתה אחת הקטלניות בתולדות האליפות - ארבעה נהגים נהרגו בתאונות במהלך ארבעה מרוצים שונים.
תקציר העונה
מנועי הרכבים לא השתנו, בהשוואה לעונה הקודמת, אך אורך המרוצים הוגבל ל-300 קילומטרים או שעתיים (הקודם מביניהם).
דירוג הנהגים
הטבלה כוללת רק נהגים שצברו נקודות במהלך העונה
תנינון ריסני
אורכו של הדג הוא 20 סנטימטרים והוא בעל ראש שטוח ופה גדול איתו הוא טורף דגים אחרים.
מייקל רואץ'
ראשית חייו והשכלתו
מייקל רואץ' נולד בלוס אנג'לס, קליפורניה ב-17 בדצמבר 1952 להורים אפיסקופליים והוא אחד מארבעה אחים. המשפחה עברה ב-1958 לפיניקס שבאריזונה. בסיום לימודיו התיכוניים קיבל רואץ' מדליה נשיאותית במסגרת תוכנית נשיאותית שמטרתה להכיר בהישגים של תלמידים מצטיינים. בשנת 1970 התקבל רואץ' במלגה מלאה לאוניברסיטת פרינסטון, שם למד בחוג לדתות, והשלים גם לימודים מתקדמים בשפה הרוסית. בשנת 1975 סיים בהצטיינות את הלימודים לתואר ראשון.
צעירי פילדלפיה
תקציר העלילה
במשפט הוא מצליח להוכיח כי מורטון היה חולה בגידול מוח סופני וכי קרוב לוודאי שהתאבד.
מייקל רואץ'
עסקים
ניסיונו של רואץ' בעסקים החל באוניברסיטת פרינסטון, שם הוא עבד בתור מנהל הסטודנטים של הסוכנות אקספרס ראוניון, בו פיקח על צי קטן של משאיות ועובדים, שסיפקו את שירותי משא והובלה באוניברסיטה. בשנת 1981, קיבל הנחיה ממורו, קו רינפוצה, ליישם בחיים המעשיים את העקרונות הבודהיסטים אשר למד ולהתחיל עסק במנהטן כדי לסייע בפרנסת פליטים טיבטים. רואץ' הצטרף להקמה של קמעונאית התכשיטים אנדין אינטרנשיונל בניו יורק. החברה הייתה בבעלות הישראלים עופר ואיה עזריאלנט, וזאת מבלי לספר דבר על נזירותו. אנדין החלה עם הלוואה של 50,000 דולר ושלושה עובדים. רואץ' פרש מהחברה בשנת 1999 כסגן נשיא האחראי על חטיבת היהלומים, ולניהול של כ-500 עובדים.
עבודה כמחנך והרצאות
רואץ' מרצה על בודהיזם ועל עסקים. כ-10,000 אנשים משתתפים מדי שנה בהרצאותיו בנושא שירות לאחרים כדרך המהירה ביותר להצלחה. בשנת 2009, ביחד עם בוגריו הבכירים של מכון לימודי אסיה הקלאסית ואוניברסיטת דיאמונד מאונטיין הקים רואץ' את מכון "להב היהלום", על מנת להביא את הסמינרים לקהל גדול יותר ברחבי העולם.
חיים אישיים ומחלוקות
רואץ' ומקנאלי התגרשו בשנת 2009, וכעבור שנה מקנאלי התחתנה עם איאן ת'ורסון, שהיה תלמיד ישיר ועובד שלה ושל רואץ'. מאז שנת 2000 בני משפחתו של ת'ורסון שלחו מומחי כתות לחקור על פעילותו בקבוצה אותה הם ראו ככת ולהתעמת איתו כדי שיפרוש ממנה. בשנת 2010 הזוג החל ריטריט של שלוש שנים במרכז דיאמונד מאונטיין שבניהולו של רואץ' באריזונה. לאחר דיווחים על התנהגות מוזרה של השניים, שכללו דיווחים על מעשי אלימות והתנהגות לא מתואמת של מקנאלי בזמן שיחות בהובלתה בריטריט הזוג התבקש לעזוב. המרכז סיפק להם כמה מאות דולרים וכרטיסי טיסה מהמקום, אך השניים בחרו להתמקם בסודיות במערה בתוך גבולות הריטריט. משתתפים אחרים בריטריט שראו עצמם נאמנים לזוג סיפקו להם מים ומזון. באפריל 2012 ת'ורסון, בגיל 38, מת מהתייבשות וחשיפה לשמש. מקנאלי נפגעה גם כן מהתייבשות, אך הצליחה להשתקם. רשויות אכיפת החוק בארצות הברית אמרו שאין חשד לפלילים בהקשר למוות של ת'ורסון ושרואץ' אינו חשוד בפרשה, אך עיתונאים שדיווחו על המקרה ציינו את הגישה הבלתי-קונבנציונלית של רואץ' כחלק מההקשר הכללי שהוביל למקרה.
פלייטיקה
משחקים
החברה מפעילה בין היתר את המשחקים הבאים:
אוניברסיטת ורוצלב
אוניברסיטת פרידריך וילהלם השלזית בברסלאו
ספריית האוניברסיטה הכילה בשנת 1885 כ-400,000 פריטים, לרבות 2,400 אינקונבולה מהם 250 אלדינים, ו-2,840 כתבי יד. פריטים אלה הובאו מהספריות של האוניברסיטאות הקודמות של פרנקפורט וברסלאו וממנזרים שנסגרו. בנוסף כללו את אוספי המזרח של "ביבליותקה הביכטיאנה" והספרייה האקדמית Leseinstitut.
במאה ה-21, בשנת 2015 בימי המשטר הדמוקרטי בפולין החליטה אוניברסיטת ורוצלב להחזיר 262 תוארי דוקטור שנשללו מיהודים בתקופה הנאצית.
איו אדסניה
קריירה
אדסניה התחילה את הקריירה שלה בשנת 1996, לאחר שסיימה את שירות הנוער הלאומי. הופעתה הראשונה בטלוויזיה הייתה באופרת הסבון של טונג'י במשיגבין, ששמה "Palace" (בתרגום חופשי לעברית: ארמון). מאוחר יותר, אדסניה הצטרפה לתעשיית הקולנוע בשפת היורבה, שם הציגה, הפיקה וביימה כמה סרטים. היא הופיעה גם במספר סרטים באנגלית.
נכון לשנת 2021 היא הצטלמה כשחקנית ב-58 סרטים.
בו ריפנבורו
בו ריפנבורו (באנגלית: Beau Riffenburgh, נולד ב-1955) הוא סופר והיסטוריון, מומחה לחקר הקוטב. כמו כן הוא מאמן פוטבול ומחבר ספרים על תולדות הפוטבול.
תורה ומסורה
תורה ומסורה, הוא ארגון גג של חינוך יהודי ותמיכה קהילתית, בכל רחבי ארצות הברית. הארגון מתפעל רשת של בתי ספר יהודיים. הארגון הוקם בשנת 1946 על ידי הרב שרגא פייבל מנדלוביץ' (שהיה רב ותלמיד חכם אמריקני, מהראשונים והבולטים במנהיגי היהדות החרדית בארצות הברית במאה העשרים) כדי לתת מענה לקושי בחינוך יהודי למהגרים יהודים שהגיעו מאירופה ומרוסיה. תורה ומסורה מפעיל כ-760 בתי ספר יומיים בארצות הברית. סך התלמידים בבתי ספר אלה הוא כרבע מיליון תלמידים. כמו כן הארגון תומך ומאפשר קיומם של ישיבות, וכוללים, בקהילות יהודיות גדולות. הרב יעקב קמנצקי הכריע בשאלות של 'תורה ומסורה'. הרב אברהם יעקב פאם שימש כיושב ראש ועד הרבנים של "תורה ומסורה".
יחסי אורוגוואי–הודו
הודים באורוגוואי
נכון לינואר 2016 כ-83 הודים מחזיקים בתושבות קבע באורוגוואי. 733 הודים נוספים מתגוררים במדינה בוויזות ארוכות טווח, שרובם מועסקים בשירותי ייעוץ טאטה במונטווידאו. מספר קטן של הודים מקהילות גוג'ראטי וסינדהי עובדים כיבואנים ומנהלים חנויות קמעונאיות של טקסטיל ומלאכת יד הודית באורוגוואי.
שרה באנט-וייזר
ביוגרפיה
באנט וייזר הייתה פרופסור בבית הספר לתקשורת ועיתונאות של אוניברסיטת דרום קליפורניה וכן הרצתה בבית הספר לכלכלה של לונדון ובבית הספר לתקשורת של אוניברסיטת פנסילבניה.
Colors (אלבום)
כמו קודמו Devotion, גם באלבום Colors מתארחים רביעיית מיתרים, בנעימת הנושא Colors וב-Voice, וכן הזמרת קלאודיה אקוניה בנעימות Emotions ו-De Ye Tan Di.
בנעימה Arka מתארחים אנטוניו סנצ'ס על תופים, ויגיל ברס שמחליף את כהן על הקונטרבס. שני האורחים החדשים עם ליבוביץ' שהצטרף להרכב העיקרי באלבום, השתתפו בהרכב The International Vamp Band באלבומו הבא של כהן Unity.
טום יודול
ביוגרפיה
בנובמבר 2007 הכריז יודול על כוונתו להתמודד לסנאט, על מנת לרשת את מושבו של הסנאטור הרפובליקני המכהן, פיט דומיניצ'י. בנובמבר 2008, לאחר שזכה ללא התנגדות בפריימריז הדמוקרטים, הביס את יריבו הרפובליקני ברוב של 61% ממניין הקולות, ונבחר לסנאט. בנובמבר 2014 זכה לכהונה נוספת. במרץ 2019 הודיע כי לא יתמודד בבחירות לסנאט של ארצות הברית ב-2020.
אנדראס דג'ה
קריירה
באוגוסט 1980, כשהיה בן 23, קיבל דג'ה לראשונה הצעת עבודה מדיסני. את ההצעה קיבל לאחר התכתבות עיקשת עם אריק לארסון, מהאבות המייסדים של החברה. מספר שנים מאוחר יותר יצא לאקרנים הסרט הראשון עליו עבד כאנימטור מן המניין, "הקדירה השחורה".
אשורנצירפל השני
אשורנצירפל השני (באכדית: "אשור נציר אפלי" = "אשור נוצר את היורש") היה מלך האימפריה האשורית החדשה בשנים 883 עד 859 לפנה"ס. הוא היה בנו של תוכולתי-נינורתה השני. לאחר מותו ירש אותו בנו שלמנאסר השלישי.
מסעות כיבושיו
אזורים הרריים אלו היו קשים לכיבוש, ויותר מכך לשליטה. מאזור זה נשקפה לאשורים סכנה כפולה – סגירת נתיבי המסחר עם המזרח וסכנת פשיטות על אשור משבטי האזור. סופריו של אשורנצירפל מתארים מסעות אלו:
פסטיבל גולדסטאר עיר הבירה חיפה
ב-2019 הופסק קיומו של הפסטיבל.
האמנים
מדי שנה הופיעו בפסטיבל מגוון מוזיקאים ולהקות.
הרולד הארווי
חיים פרטיים
הרולד צ'ארלס פרנסיס הארווי נולד למרי בלרינגר הארווי ופרנסיס מקפרלנד הארווי בפנזנס. אביו היה פקיד בנק. בתקופת נעוריו למד בבית הספר. בין השנים 1894–1896 למד אמנות באקדמיה ז'וליאן בפריז בהדרכתו של נורמן גרסטין. בשנת 1896 למד ב וב.
ב.מ.וו M6
בנוסף, בין השנים 2005–2010 ו-2012–2018 הדגם יוצר גם בתצורה קבריולה.
במשטרת דובאי
דגם נוסף של ב.מ.וו במשטרת דובאי הוא ב.מ.וו Ε60.
מקוק שחור
מקוק שחור (שם מדעי: Macaca nigra) הוא מין של פרימט מהסוג מקוק חסר זנב. תפוצתו העיקרית ביערות הטרופים שבאי סולאווסי באינדונזיה ובאיים הקטנים סביבו.
מאפיינים
גודלו של המקוק הוא כחמישים וחמישה סנטימטרים, וצבעו שחור. הדבר המאפיין אותו בעיקר היא ציצת השער מעל ראשו. כאשר הוא כועס מזדקפת הציצה עקב תזוזת המצח. משקל הזכר כ-10 קילוגרם ומשקל הנקבה כ-6 קילוגרם.
יוכבד בת-רחל
עלייה לארץ והצטרפות לקיבוץ
לאחר סיום לימודיה פנתה למזכירות קיבוץ עין חרוד כדי להתקבל כחברת משק. כמו כן, פנתה באופן אישי ליצחק טבנקין כשפגשה בו במקרה בנחלת בנימין בתל אביב וסיפרה לו על שאיפותיה. הוא הציע לה להצטרף לפלוגת הקיבוץ בפתח תקווה, מכיוון שזקוקים שם למחנכות לילדים. ביולי 1923 הגיעה לפלוגת הקיבוץ שישבה במחנה אוהלים בגבעת השלושה בסביבת בית הפועלים בפתח תקווה והקימה את בית הילדים. שם הכירה את אברהם תרשיש, חבר עין חרוד. בשנת 1925 הם נישאו וב–1940 נולדה בתם היחידה, רחל. לאחר חג פסח תרפ"ה (1925) הגיעו לעין חרוד והיא שובצה לעבודה במזכירות המשק. לאחר כשבועיים הדרדרה בריאותה כתוצאה מתנאי החיים בקיבוץ. בעקבות מצבה הבריאותי נתבקשה לעזוב את הקיבוץ והומלץ לה לשהות בתל אביב לזמן מה.
בשליחות החלוץ בגרמניה
בשנת 1936 יצאה עם אברהם תרשיש לשליחות החלוץ לגרמניה. שליחותם התבצעה על רקע המרד הערבי והוויכוחים הפנימיים בתוך התנועה. היא ביקרה בסניפים, בבתי החלוץ, בקיבוצי ההכשרה, השתתפה בימי העיון ובייצוג מרכז החלוץ במוסדות היהודיים הכלליים. בשנת 1938 גורשו מגרמניה רבים מקרב שליחי החלוץ, ביניהם תרשיש, על ידי השלטון הנאצי. באותה שנה נמנתה עם השליחים הבודדים מהארץ שנותרו שם. בעקבות כניסת הנאצים לווינה, החשש מפני מלחמה וסגירת בתי החלוץ המקומיים לנוכח מדיניות השלטון הנאצי, כינסה את חברי המרכז בברלין והם סיכמו כי אין לעכב עוד את החזרה לארץ. באוקטובר 1938 חזרה לקיבוץ עין חרוד.
בשליחות החלוץ במערב אירופה
גם אחרי שובה לארץ דאגה לגורל הנוער שנשאר בגרמניה ויחד עם פעילים נוספים החליטה לצאת למערב אירופה במטרה להציל גרעינים חלוציים ככל האפשר. בנובמבר 1938 יצאה לכיוון צרפת, משם המשיכה להולנד ובלגיה ובראשית ינואר 1939 הגיעה ללונדון, שם שהתה כשלושה חודשים, שם התרכזה באיתור מקום הכשרה בעבור הנוער שהגיע מגרמניה, בסיוע פילנתרופים. בין היתר השתתפה בפגישה של נשות ויצו עם בן אחיו של הלורד בלפור במטרה לבקש ממנו למסור לידיהם את החווה של דודו בסקוטלנד, להכשרה לתנועה החלוצית ולקליטת 180 נערים ונערות מגרמניה בה. כאשר הגיעו, קיבל אותם בלפור עצמו והחל להוביל אותם ברחבי הבית. למעט חדר השינה וחדר העבודה, שאר חדרי הבית הועמדו לרשות החברה הצעירה שתבוא.
פיוטר טרוחובסקי
נבחרת לאומית
טרוחבסקי הופיע לראשונה בנבחרת גרמניה כשהחליף 14 דקות לסיום את טורסטן פרינגס בניצחון 2-0 על נבחרת גאורגיה. את השער הראשון במדים הלאומים הבקיע נגד נבחרת ויילס במוקדמות מונדיאל 2010.
Light Years
Light Years (בעברית: שנות אור) הוא אלבום האולפן השביעי של הזמרת-יוצרת האוסטרלית, קיילי מינוג. האלבום יצא לאור ב-25 בספטמבר 2000, על ידי חברת התקליטים פרלופון רקורדס. מתוך האלבום יצאו חמישה סינגלים.
רקע והצלחה
לאחר השינוי המוזיקלי שעשתה באלבומה הקודם, חזרה מינוג לעשות מוזיקה שלטענתה הייתה יותר "מיינסטרים". אלבום זה מאופיין בעיקר בשירי פופ ודאנס בדומה לאלבומיה הקודמים. האלבום זכה ברובו לביקורות חיוביות שהחמיאו בעיקר לאור העובדה כי מינוג חזרה לשורשיה המוזיקליים בתחום הפופ והמוזיקה האלקטרונית.
האישה הכושית
זהותה של האישה הכושית
בפרשנות הביקורתית הוצעו פתרונות שונים לזהותה של האישה הכושית. בעוד שהדעה הקלאסית הייתה שחלקו השני של פסוק א' מהווה תוספת מאוחרת, יש המפרשים שהאישה הכושית היא אישה נוספת שנשא משה בעת שציפורה שהתה עם אביה יתרו וקודם לחזרתה למשה המתוארת בשמות פרק י"ח. בהמשך לפירוש זה, הועלתה הצעה נוספת. התלונות של מרים ואהרון על האישה הכשית שנשא משה נזכרות רק בתקופת הנדודים במדבר, כשהעם כבר ישב בחצרות, רגע לפני ההגעה למדבר פארן ולסיפור שנים עשר המרגלים, וזאת למרות שמשה נישא לציפורה המדיינית עוד לפני יציאת מצרים. מכאן ייתכן שמדובר באישה אחרת, שהייתה כשית. העם הכשי שלט באימפריה הבבלית במשך כארבע מאות שנה, בשנים 1200-1600 לפנה"ס בקירוב (כולל בזמן יציאת מצרים). שליחים וסוחרים כשים הגיעו למצרים באופן תדיר וגם נישואין במסגרת שיתוף פעולה בין מלכי מצרים לבין המלכים הכשים היו תופעה ידועה. ייתכן שגם משה נישא לאישה כשית (לא כושית) במסגרת שיתוף פעולה כזה.
אניקשט
אניקשט (, אניקשצ'יאי) היא העיר הגדולה במחוז המשנה אניקשט במחוז אוטנה שבמזרח ליטא.
היסטוריה
בין רבני העיר נודעו: ר' גרשון ב"ר אבלי איסרליס מלובלין, אבי סבו של ר' אברהם אבלי פאסוועלער; ר' אריה לייב בן נתן נטע אב"ד ברודי, אחיו של ר' דוד טבל בן נתן נטע מליסא; ר' אליהו רגולר; ר' משה יואל גוריון; ר' אברהם אהרן בורשטין; ור' שמואל אביגדור פייבלזון. רבה האחרון של העיר היה ר' קלמן יצחק קדישביץ, "הצדיק מלוטובה", הוא נספה בשואה.
יחידת הטיסה המיוחדת "רוסיה"
היסטוריה
בשנים 1972–1986 בראש הטייסת הממשלתית עמד גיבור העמל הסוציאליסטי קונסטנטין סרגייביץ' ניקיטנקו. ב-15 באפריל 2016 נקרא אחד ממטוסי הטייסת הממשלתית, שכונתה בעבר הטייסת הנפרדת מספר 235, על שם מפקד היחידה הזו - ק.מ. ניקיטנקו. כעת המטוס טס לוחית השם "ניקיטנקו ק. מ." ומהווה חלק מצי המטוסים הנשיאותיים של רוסיה.
נוסעי היחידה
בסוף דצמבר 2016 נשלח מטוס של היחידה לארצות הברית על מנת להטיס דיפלומטים שגורשו מהמדינה, חזרה לרוסיה.
צי
נכון לדצמבר 2016, הצי כולל את סוגי המטוסים הבאים:
יהודה אופאטוב
דמותו בפולקלור
אברהם קפלן כותב:
הלל נח מגיד שטיינשניידר
הלל נח מגיד שטיינשניידר (בכתיב היידי, שנהג בזמנו: שטיינשניידער; ברוסית: Маггид (Штейншнейдер); ז' באלול תקפ"ט, 5 בספטמבר 1829, שניפישוק – ח' בחשוון תרס"ד, 29 באוקטובר 1903, וילנה) היה חוקר תולדות יהודי וילנה.
רכב הנחיתה הירחי
רכב הנחיתה הירחי (Lunar Module - LM) היה רכב חלל שנבנה במסגרת תוכנית אפולו לשם הנחתת אסטרונאוטים על פני הירח והחזרתם משם.
בוב ברטלט
ביוגרפיה
ברטלט נולד בסיאטל, בנם של אדוארד ואיידה פלורנס (לבית דוברספיק) ברטלט. לאחר שלמד באוניברסיטת וושינגטון בין השנים 1922–1924, השלים ברטלט את לימודיו הגבוהים באוניברסיטת אלסקה בפיירבנקס בשנת 1925, ואז החל את דרכו בפוליטיקה של ארצות הברית. עד 1933 היה כתב בעיתון "Fairbanks Daily News-Miner", ולאחר מכן שירת כמזכירו האישי של אנתוני דיימונד, נציגהּ של טריטוריית אלסקה בבית הנבחרים של ארצות הברית. שלוש שנים אחר כך היה ליושב ראש הוועדה לפיצויי אבטלה באלסקה.
ב-30 בינואר 1939 מינה אותו נשיא ארצות הברית פרנקלין דלאנו רוזוולט למזכיר טריטוריית אלסקה. בראשית 1945 החליף את דיימונד בגבעת הקפיטול, וייצג את אלסקה ללא זכות הצבעה במליאת הנבחרים במשך 14 שנה. בהמשך שירותו האזרחי היה נשיא איגוד השחפת באלסקה (Alaska Tuberculosis Association) והיה חבר במועצת המלחמה של המדינה. עם קבלתה של אלסקה לאיחוד ב-1959, היה לאחד משני הסנאטורים הראשונים מטעמה וייצג אותה בסנאט עד למותו בשלהי 1968.
וונדו
אזור חיות והתנהגות
השפמנון מתקיים לאורך אפריקה שמדרום לסהרה באזורי נהרות רחבים ואגמים טרופיים החל מדרום הנילוס ולאורך היבשת עד דרום אפריקה. בין השאר הוא מצוי בנהר וולטה, נהר ניז'ר, נהר בנו, נהר גמביה, נהר סנגל, אומו, נהר קונגו, נהר זמבזי, ימת צ'אד, אגם טנגניקה, אגם אדוארד, אגם רוקאה ואגם קריבה.
ג'יהאן סאדאת
בתור הגברת הראשונה
במהלך 32 שנה, סאדאת תמכה בקריירה הפוליטית העולה של בעלה, בטרם היה נשיא מצרים. הם היו הורים לשלוש בנות: נועה, ג'יהאן, לובנה ולבנם גמאל. בשנת 1970 הפכה לגברת הראשונה של מצרים עם מינויו של בעלה, אנואר סאדאת, לנשיא מצרים. סאדאת מונה לתפקיד מתוקף היותו סגנו של הנשיא הקודם, גמאל עבד אל נאצר. ג'יהאן סאדאת השתמשה בפלטפורמה שלה כגברת הראשונה של מצרים כדי לגעת בחייהם האזרחים במדינה ושימשה מודל לחיקוי עבור נשים. היא סייעה בשינוי הדימוי העולמי של נשים ערביות בשנות השבעים, תוך כדי עבודה בהתנדבות והשתתפות בשירות לא ממשלתי עבור עניים.
שנים מאוחרות
סאדאת הייתה עמיתה בכירה באוניברסיטת מרילנד, קולג' פארק.
טופס טיולים
בצה"ל
המונח "טופס טיולים" הפך לשם נרדף לסיום או מעבר, במיוחד בהקשרים צבאיים.
בחיל האוויר מכונה טופס הטיולים בשם "קלירנס" - על בסיס המילה האנגלית Clearance שמשמעותה: אישור.
המפלגה הדמוקרטית החוקתית
המפלגה הדמוקרטית החוקתית (ברוסית: Конституционная Демократическая партия; חבריה כונו באופן בלתי-רשמי קדטים, על פי ראשי התיבות של שם המפלגה ברוסית, ק"ד) הייתה מפלגה פוליטית ליברלית מובילה באימפריה הרוסית בראשית המאה העשרים ובתקופת המהפכה. המפלגה, שהוקמה בעקבות אירועי מהפכת 1905 והורכבה בעיקר מבני מעמד הביניים המשכיל, אנשי מקצוע, אקדמאים וחברי ה"זמסטוו" (Земство -מועצות ממשל המקומי הנבחרות שהוקמו כחלק מהרפורמות של אלכסנדר השני ב-1864) שמה לה למטרה לקדם ברוסיה רפורמות פוליטיות, זכויות אזרח ודמוקרטיה ליברלית על פי קווים מערביים. המפלגה הונהגה על ידי ההיסטוריון פאבל מיליוקוב.
יקום תרבות
היסטוריה
עם מייסדי העמותה נמנה גיורא לשם. חברים נוספים בעמותה הם הפסל ריצ‘רד שילה, הסופר אבי גולדברג, המשוררת חגית בת-אליעזר, חוקר התרבות ד"ר ניסים כ"ץ, וד"ר אמנון סטופ. העורך הראשי של המגזין הוא אלי אשד. בעבר ערכו באתר, בין היתר, דניאל עוז ויואב איתמר.
יוסף פלש
ביוגרפיה
רשימה של חכמי ישראל לדורותיהם בצירוף פרטים ביוגרפיים, שפרסם תחת השם "רשימת אנשי מופת" (פראג תקצ"ח), נחשבת פגומה ולא אמינה.
משחקי 26
משתתפים באלבום
עיבודים, הפקה מוזיקלית, פסנתר, סינטיסייזר, אורגן, קלרינט, קולות: אלדד שרים
גיטרה סולו, קולות: בני וילנר
מרדכי הלוי
ביוגרפיה
היה חתנו של הראשון לציון הרב משה מרדכי מיוחס בעל "שער המים", וישב בבית דינו יחד עם הרב אפרים נבון נכדו של בעל "מחנה אפרים". כבר בתקופה זו התפרסם כאחד מגדולי הדיינים בירושלים והוא חתום על פסקים, כרוזים והסכמות רבות יחד עם שאר גדולי העיר. תשובותיו מתקופה זו מופיעות בספרי חכמי דורו, כמו שמחת יום טוב (למהרי"ט אלגאזי), חקרי לב ועוד. אחר פטירת חותנו בשנת תקס"ו התמנה למלא את מקומו כראב"ד ירושלים וכראשון לציון במשך כשנה. יחד עמו ישבו בבית הדין הרב חזקיה יצחק מזרחי שרעבי (אביו של הרב רפאל אברהם שלום מזרחי שרעבי), הרב יעקב קוראל, הרב רפאל מיוחס, הרב אברהם אשכנזי, הרב שלמה משה סוזין והרב יעקב משה עייאש.
יצירתו
רבי מרדכי הלוי עסק רבות בהדפסת ספרי ראשונים שלא ראו אור. הוא הוציא לאור מכתבי יד ספרי חידושים רבים, וביניהם: ספר אשי ה' של הרמב"ן (נדפס בתקנ"ד), חידושי הריטב"א על מסכת נדרים, ספר בית הבחירה למאירי על מספר מסכתות (תקנ"ה), ועוד. את הכתבים הוא מצא בספריות או השיג מאנשים פרטיים. לחלק מהספרים הוא הוסיף הגהות והערות אותם כינה בשם מאמר מרדכי. כן חיבר ספר על השולחן ערוך הקרוי אף הוא "מאמר מרדכי". בין ההסכמות שנתן לחיבורים תורניים נמנים גם הספרים: "יד רמה" (תק"ן), "דין אמת" (תקס"א), "מראה האופנים" ו-"מזבח כפרה" (תקס"ו).
ארון רוג'רס
2012
בפלייאוף הפאקרס ניצחו את הוויקינגס בסיבוב הראשון 10–24 בסיבוב השני, אך הובסו בידי הסן פרנסיסקו 49' 45-31.
איירסט אינגרם
קריירה
בסקירת תמונותיו אלה בעיתונות התקופה נאמר כי אינגרם הצליח ללכוד את גלי הים, אך לא הצליח בלכידת הנופים היבשתיים של החופים בגלל המונוטוניות שלהם כמו בחוף אוסטרליה.
תחיה עבד אל נאצר
תחיה עבד אל נאצר (בערבית: تحية كاظم; 1 במרץ 1920 – 25 במרץ 1992) הייתה הגברת הראשונה של מצרים 1954 עד 1970. היא הייתה אשתו של נשיא מצרים השני, גמאל עבד אל נאצר, שכיהן משנת 1956 ועד מותו בשנת 1970.
ביוגרפיה
בשנת 1965 היא קיבלה את מסדר הכתר של הממלכה במלזיה. בשנת 1967 קיבלה את "הצלב הגדול של הוורד הלבן של פינלנד".
המרד על סטורוז'בוי
המרד על הפריגטה סטורז'בוי
המרד על האונייה הובל על ידי הקומיסר הפוליטי רב-סרן ולרי סבלין שרצה למחות על השחיתות הרבה שאפיינה את ברית המועצות בתקופת ליאוניד ברז'נייב. כוונתו הייתה לתפוס אונייה להשיטה אל מחוץ למפרץ ריגה אל לנינגרד דרך נהר נייבה, לעגון לצד אוניית המוזיאון אברורה ולשאת נאום לאומה הסובייטית משם.
הליגה הרוסית הראשונה בכדורגל
הליגה חתומה על הסכם שידור עם יאנדקס. שידור ופורטל Sportrecs.com והחל מעונת 2020/2021, כל המשחקים זמינים למשתמשים מחוץ לרוסיה בפלטפורמת הווידאו Sportrecs.com, כשהליגה משדרת שידורים חיים חינם של כל 462 משחקי הטורניר, כמו גם תקצירי משחקים, הרגעים הטובים ביותר ותכני וידאו אחרים עבור צופים מחוץ לרוסיה. מעונת 2022/2023, משחקים מרכזיים משודרים גם ברשת Match TV.
הליגה ידועה בעיתונות הספורט ברוסיה בכינוי הסרקסטי האינטרנטי "הליגה הטובה בעולם" («Лучшая лига мира»).
היסטוריה
במאי 2020, בישיבת התאחדות הכדורגל הרוסית, הועלתה הצעה לשינוי שם הליגה, כמו גם לשינוי שם ליגת העל והליגה השנייה, כמהלך שנועד למשוך קהל לליגות הכדורגל. בין ההצעות הנדונות – הליגה הראשונה, או ליגת הפיתוח. בדצמבר 2020 החל מיתוג מחדש לליגה עם הצגת לוגו חדש וביטול טורניר גביע ליגת הכדורגל הלאומית.
זכויות שידור
ב-12 במאי 2000 ערוץ הלווין NTV Plus Football שידר את המשחק שבין טורפדו-ZIL וספרטק צ'וקוטקה. בהמשך NTV Plus ארגנה שידורים חיים של משחקים חשובים בליגת המשנה ובעונת 2010 גם שידרה שבעה ממשחקי קבוצת ז'מצ'וז'ינה סוצ'י. ב-2003 הערוץ הפדרלי "ספורט" שידר כמה ממשחקי הליגה.
מסאנורי אוגאטה
קורות חייו
יחסיו של אוגאטה עם קיטסאטו שיבסבורו עלו על שרטון בעקבות פרסום מאמר בשנת 1885, בו טען אוגאטה כי הגורם למחלת הבריברי, מחלה מטבולית הנגרמת כתוצאה מחסר בוויטמין B1, הוא זיהום חיידקי. אוגאטה אף טען כי הצליח לבודד ולאפיין את אותם החיידקים. התאוריה הזאת נתקלה בהתנגדות לרבות מצד קיטסאטו שטען מנגד כי "חיידקי הבריברי", שלכאורה בודדו, הם לא אחרים מאשר חיידקים השייכים לסוג Streptococcus ואינם גורמים למחלה הזאת כלל. טענה זאת גרמה לעוינות רבה במישור המקצועי בין השניים והובילה לסירוב קבלתו של קיטסאטו לסגל האוניברסיטה הקיסרית בטוקיו ובהמשך, במהלך מחקרו של אוגאטה בטאיוואן, להדגשת שגיאתו של קיטסאטו באפיון מחולל מחלת הדבר בעת עבודתו בהונג קונג בשנת 1894.
אוגאטה נשא בתואר פרופסור חבר מטעם האוניברסיטה הקיסרית בטוקיו, ומ-10 בספטמבר 1898 ועד ל-17 בספטמבר 1901 כיהן בתור דקאן הפקולטה לרפואה באוניברסיטה. מסאנורי אוגאטה נפטר ב-30 ביולי 1919 מסיבוך שנגרם כתוצאה מסרטן הוושט ממנו סבל.
קלרה סאות'רן
ביוגרפיה
קלרה סאות'רן נולדה ב, ויקטוריה, בשנת 1860, הבכורה מבין שישה ילדים. היא הייתה בתם של סוחר עצים וחקלאי ג'ון סאות'רן וג'יין אליוט. סאות'רן למדה בבית הספר לעיצוב, בגלריה הלאומית של ויקטוריה בהנהלת אוסוולד רוז קמפבל וב בהנהלת ג'ורג' פולינגסבי ופרדריק מק'קבין. כשהייתה במלבורן היא חלקה סטודיו ב, עם ג'יין סאת'רלנד וטום רוברטס משנת 1888 היא העבירה שיעורי אמנות בסטודיו שלה, והצטרפה באופן קבוע לעמיתיה מאסכולת היידלברג בטיולי ציור ב וב.
רמת ביקון
שיא גובהה של הרמה - 2,345 מטרים מעל פני הים (בהר וסט ביקון).
הרים נוספים ברמה הם איסט ביקון, וסאות' ביקון.
לקריאה נוספת
• Russell, N.C., Edwards, H.G.M., Wynn-Williams, D.D., FT-Raman spectroscopic analysis of endolithic microbial communities from Beacon sandstone in Victoria Land, Antarctica, Antarctic Science / 10, PP 63-74, https://doi.org/10.1017/S0954102098000091
שלמנאסר השלישי
מסעות המלחמה
במספר המסעות שערך שלמנאסר השלישי ובהיקפם הוא עלה על אביו אשורנצירפל השני. 31 מתוך 35 שנות מלכותו הוקדשו למסעות מלחמה. הצבא האשורי הרחיק לכת עד ארמניה, קיליקיה, וארץ ישראל.
Boyfriend (שיר של טיגן ושרה)
הופעות חיות
הצמד ביצע את השיר בשידור חי בתוכנית הטלוויזיה האמריקאית, The Tonight Show Starring Jimmy Fallon, ב-10 במאי 2016. ב-8 ביוני 2016, הצמד ביצע את השיר בשידור חי בתוכנית הטלוויזיה האמריקאית, The Late Late Show with James Corden.
תגלת-פלאסר השלישי
עלייתו לשלטון
הוא עלה לשלטון לאחר תקופה ארוכה שבה אשור איבדה את מעמדה כמעצמה אזורית והפכה לממלכה קטנה. בשנת 746 לפנה"ס בעקבות מצב כלכלי וביטחוני קשה, פרץ מרד בעיר כלח שהייתה בירת אשור. בעקבות המרד תפס תגלת פלאסר השלישי את השלטון, ואימץ את השם תגלת-פלאסר.
פועלו כשליט אשור
חלק מן הארצות הכבושות אורגן מחדש במסגרת מנהלתית-טריטוריאלית של פחוות אשוריות, הוצבו בהן נציבים והם נחשבו חלק מן המינהל האשורי. תגלת פלאסר השלישי יצר מערכת של דואר שהתבססה על רוכבי סוסים. הוא הקים סביבו מבנה פקידותי שטיפל בידע ובמודיעין שהגיע לאשור - אנו יודעים זאת מכתובות על מערך מודיעין שהיה פעיל בתוך ממלכת אוררטו.
אמה אלפי
ביוגרפיה
אלפי נולדה, גדלה והתחנכה בתל אביב. בתו של השחקן והבמאי גורי אלפי ונכדתו של הסופר והמשורר יוסי אלפי. אלפי למדה במגמת תיאטרון ודרמה בבית ספר לאומנויות. היא החלה ללמוד משחק כבר בגיל 13 כששיחקה בסדרה שביים אביה בשנת 2016, "האחיות המוצלחות שלי". ב-2017 שיחקה אלפי בסרט "להציל את נטע" בבימויו של ניר ברגמן.
2012 ברוסיה
2012 ברוסיה הייתה השנה ה-21 להקמת המדינה לאחר פירוק ברית המועצות.
טרמינל 3
טרמינל 3 הוא אלבומו השביעי של הזמר דודו אהרון אשר יצא לאור ב-7 ביוני 2015.
וסט ביקון
וסט ביקון או מערב ביקון או ביקון מערב (באנגלית: West Beacon) היא פסגה נישאת, ברמת ביקון, בהרי קווטרמיין, באזור חוף סקוט, בארץ ויקטוריה, שבאנטארקטיקה.
מקור השם
שמה של הפסגה ניתן לה על ידי משלחת דיסקברי, אשר קראה לה, בשל מיקומה "רמת ביקון מערב" (באנגלית: "Beacon Height West").
ליאו ראש
ליאונל ג'רארד גרין (באנגלית: Lionel Gerard Green; נולד ב-11 בנובמבר 1994) הוא מתאבק עבר אמריקאי. הוא מוכר בעיקר בשל תקופתו בארגון ההיאבקות WWE, שבו הופיע תחת שם הבמה ליאו ראש וזכה פעם אחת באליפות ה-NXT במשקל קל. לפני שחתם ב-WWE, ראש הופיע בארגונים Ring of Honor, Combat Zone Wrestling , Evolve ועוד.
CZW
את הופעת הבכורה שלו בארגון Combat Zone Wrestling (CZW) ערך גרין כ-לנון דאפי בסוף דצמבר 2014, וניצח את סלוגר קלארק. ב-12 בדצמבר, הוא שינה את שם הבמה שלו ל"ליאו ראש" והחלה האיבה בינו לג'ואי ג'נלה. באירוע "Sickness" ב-2015, הוא התמודד מולו, מול קיילב קונלי ומול טרבור ליי, בקרב מרובע, שבסופו ג'נלה ניצח. ב-21 בנובמבר, הוא התמודד מול ג'נלה על אליפות ה-Wired של CZW, והפסיד. באירוע Cage of death בדצמבר, הוא התאבק שוב פעם מול ג'נלה על התואר והפעם ניצח. הוא שמר על תוארו כאשר ניצח את קווין בנט ב-16 בינואר, אך הפסיד אותו לג'נלה ב-13 בפברואר. ב-26 במרץ, ראש זכה שוב באליפות ה-Wired של CZW, לאחר שגבר על ג'נלה, דייוויד סטאר ודייב קריסט. הוא הפסיד את התואר שוב לג'נלה, באירוע "Sickness" ב-2016. ראש הפך לראשונה להיל במהלך האיבה שלו נגד סמי קאהליהאן, והשתמש בגימיק אפל. ב-13 במאי, הוא ניצח את ג'ו גייסי וזכה באליפות במשקל כבד ב-CZW. הוא הפסיד אותה כעבור 17 ימים בלבד לדייבי ריצ'רדס. בהופעה האחרונה שלו בארגון ב-5 באוגוסט, הוא ניצח את ג'ואי ג'נלה.